polyglot-tagger/wikipedia-language-snippets-filtered huggingface dataset:
உள்ளுர் நேரம், சூரியனின் நிலையைக் கொண்டு கணக்கிடப்படுவதால் இடத்திற்கு இடம் மாறுபடுகிறது. ஒரு குறிப்பிட்ட நேரத்தில், வானத்தில் சூரியன் உச்ச நிலையை அடையும்போது, அப்போதைய நேரமான நண்பகல் 12 என அளவிடப்படுகிறது. இது உள்ளுர் நேரம் எனப்படும்.
கலிலியோவின் ஊசல் கண்டுபிடிப்பு, ஊசல் கடிகாரங்களை வடிவமைக்க உதவியது. கைக்கடிகாரத்திலும் சிறிய கடிகாரங்களிலும் உள்ள மயிரிழை போன்ற சுருள்வில்லின் மீது பொருத்தப்பட்டுள்ள சமன்செய் சக்கரத்தின் உதவியால் சரியான நேரம் அளவிடப்படுகிறது.
குவார்ட்சு படிகக் கடிகாரங்கள் சிறந்த செயல்திறனும், துல்லியத்தன்மையும் கொண்டவை. குவார்ட்சுப் படிகங்கள் உயர் அதிர்வெண்ணில் அதிர்வுறக் கூடியவை. இவ்வதிர்வுகளைக் கொண்டு நேரம் படிகக் காட்சி அமைப்பின்வழி காண்பிக்கப்படுகிறது.
இந்தக் கருவிகள் அளவுகோல்கள் போன்ற எளிய பொருள்களில் இருந்து நுறுத்து கடிகாரங்கள், மின்னனியல் நுண்ணோக்கிகள், துகள்முடுக்கிகள் வரை அமையும். தற்கால அளவிடும் கருவிகள் பரவலாக மெய்நிகர் கருவியாக்க முறையில் உருவாக்கிப் பயன்படுத்தப்படுகின்றன.
வெர்னியரின் முதன்மை அளவுகோலின் ஒரு பிரிவின் மதிப்பிற்கும் வெர்னியர் அளவுகோலின் ஒரு பிரிவின் மதிப்பிற்கும் உள்ள வேறுபாடு மீச்சிற்றளவை எனப்படும்.
சீரான அளவில் ஒரு கலனிலிருந்து வெளிப்படும் நீரைக் கொண்டு மற்றொரு கலன் மெதுவாக நிரப்பப்படும் அளவைக் கொண்டு நேரம் அளவிடப்படுகிறது. கலனின் உட்புறத்தில் குறிக்கப்படும் அளவுகள், நேரத்தைக் குறிக்கின்னறன.
கீழ்த்தாடைகள் ஒன்றை ஒன்று தொடும்படி வைக்க வேண்டும். வெர்னியர் அளவுகோலின் சுழிப்பிரிவு முதன்மை அளவுகோலின் சுழிப்பிரிவுடன் பொருந்தியிருந்தால் கருவியில் பிழை இல்லை எனலாம்.
மிக அதிகத் துல்லியத்தன்மை கொண்ட கடிகாரங்களாக தற்போது அணுக்கடிகாரங்கள் பயன்படுத்தப்படுகின்றன. சீசியம் அணுவில் ஏற்படும் சீரான அதிர்வுகளின் அடிப்படையில் இக்கடிகாரங்கள் செயல்படுகின்றன.
ஒரு வளிம அளவி மறைமுகமாக பயபடுத்திய வளிமத்தின் பருமனை அளந்து, ஆற்றலை அளக்கிறது. இந்தப் பருமன் எண்மதிப்பைக் கலோரி மதிப்பால் பெருக்கினால் பயன்படுத்திய ஆற்றலின் அளவு கிடைக்கிறது.
தொலைவைச் சாராமல், நாடு முழுவதற்கும் ஒரே சீரான நேரத்தை கணக்கிட, ஒவ்வொரு நாடும் ஒரு குறிப்பிட்ட நெட்டாங்கை த் தேர்வு செய்து செந்தர நேரம் கணக்கிடப்படுகிறது.
மூலக்கூறுக் கடிகாரம் அல்லது மூலக்கூறுக் காலங்காட்டி என்பது இரண்டு அல்லது அதற்கு மேற்பட்ட வாழ்க்கை வடிவங்கள் பிரிந்த வரலாற்றுக்கு முந்தைய நேரத்தைக் கண்டறிய உயிரிமூலக்கூறுகளின் பிறழ்வு விகிதத்தைப் பயன்படுத்தும் ஒரு நுட்பத்திற்கான அடையாளச் சொல்லாகும். இத்தகைய கணக்கீடுகளுக்குப் பயன்படுத்தப்படும் உயிர் மூலக்கூறுத் தரவுகள் பொதுவாக டிஎன்ஏ, ஆர்என்ஏ ஆகியவற்றிற்கான கருக்காடிக்கூறுத் தொடர்ச்சிகள் அல்லது புரதங்களுக்கான அமினோ அமிலத் தொடர்ச்சிகள் ஆகும். பிறழ்வு விகிதத்தை நிர்ணயிப்பதற்கான அளவுகோல்கள் பெரும்பாலும் புதைபடிவ அல்லது தொல்பொருள் தேதிகளாகும். மூலக்கூறுக் கடிகாரம் முதன்முதலில் 1962 இல் பல்வேறு விலங்குகளின் குருதிவளிக்காவிப் புரத மாறுபாடுகளில் சோதிக்கப்பட்டது. இது பொதுவாக மூலக்கூறுப் படிவளர்ச்சியில் சிற்றினத்தோற்றம் அல்லது கதிர்வீச்சின் நேரத்தை மதிப்பிடுவதற்குப் பயன்படுத்தப்படுகிறது. இது சில நேரங்களில் மரபணுக் கடிகாரம் அல்லது பரிணாமக் கடிகாரம் என்றும் அழைக்கப்படுகிறது.
இது மீன் அல்லது பாலூட்டிகளைக் காட்டிலும் முந்தைய முதுகெலும்பு பரிணாமத்தின் பிரதான தண்டுகளிலிருந்து மீன் பிடிக்கப்பட்டதால், பாலூட்டிகள் மற்றும் பறவைகள் சைட்டோக்ரோம் சி மீனில் இருந்து சமமாக வேறுபட்டதாக இருக்க வேண்டும். இதேபோல், அனைத்து முதுகெலும்பு சைட்டோக்ரோம் யும் ஈஸ்ட் புரோட்டினில் இருந்து வேறுபட்டதாக இருக்க வேண்டும். சைட்டோகிராம் கே மற்றும் ஒரு தவளை, ஆமை, கோழி, முயல் மற்றும் குதிரை ஆகியவற்றிற்கு இடையிலான வித்தியாசம் மிகவும் மாறான 13% முதல் 14% ஆகும். இதேபோல், ஒரு பாக்டீரியா மற்றும் ஈஸ்ட், கோதுமை, அந்துப்பூச்சி, சூரை, புறா மற்றும் குதிரை சைட்டோக்ரோம் இடையே வேறுபாடு 64% முதல் 69% வரை இருக்கும். எமிலி ஸுகர்கான்ட் மற்றும் லினுஸ் பவுலிங் ஆகியோர் 1960ல் இந்தக் கருதுகோளை முனவைத்தனர்.
"மூலக்கூறு கடிகாரம்" என்று அழைக்கப்படும் கருத்து முதன்முதலில் எமில் சூக்கர்கண்டல், லைனசு பாலிங் ஆகியோரால் கூறப்பட்டது. 1962 ஆம் ஆண்டில், வெவ்வேறு பரம்பரைகளுக்கு இடையே குருதிவளிக்காவியில் உள்ள அமினோ அமில வேறுபாடுகளின் எண்ணிக்கை காலப்போக்கில் தோராயமாக நேரியல் ரீதியாக மாறுவதை புதைபடிவ மூலங்களைக் கொண்டு கண்டறிந்தனர். எந்தவொரு குறிப்பிட்ட புரதத்தின் பரிணாம மாற்றத்தின் வீதமும் காலப்போக்கில் மற்றும் வெவ்வேறு பரம்பரைகளில் தோராயமாக நிலையானது என்பதை உறுதிப்படுத்த இந்த அவதானிப்பை அவர்கள் பொதுமைப்படுத்தினர்.
"இரண்டு உயிரினங்களின் சைட்டோக்ரோம் சி இடையே இடையுடைமை வேறுபாடுகள் பெரும்பாலும் அந்த இனங்களுக்கு உட்பட்டது என இருந்தாலும், அனைத்து பாலூட்டிகளின் சைட்டோக்ரோம் அனைத்து பறவையின் சைட்டோக்ரோம் யிலிருந்து சமமாக வேறுபட்டிருக்க வேண்டும்.
இவர் சர்வதேச மல்யுத்த சிண்டிகேட் நிறுவனத்தில் மல்யுத்தப் போட்டிகளில் பங்கேற்றார். அதில் அவர் மூன்று முறை சிண்டிகேட் உலக மிகுகன வாகையாளர் பட்டத்தினைப்பெற்றார். அதன்பின் அனைத்து அமெரிக்க மல்யுத்த தொடரில் பங்கேற்றார். அங்கு அவர் அமெரிக்க மிகுகன வாகையாளர் பட்டத்தினைப் பெற்றார். காம்பாட் சோன் மல்யுத்த நிகழ்ச்சியில் கலந்துகொண்டு அங்கு அவர் அயர்ன் மேன் வாகையாளர் பட்டத்தினை வென்றார். அவர் உலகமற்போர் மகிழ்கலை நிறுவனத்தின் அங்கத்துவ நிறுவனமான என் எக்ஸ் டியில் கெவின் ஓவன்ஸ் பெயரில் மல்யுத்தம் செய்த பின் பரவலாக அறியப்பட்டார், அங்கு அவர் ஒரு முறை என் எக்ஸ் டி வாகையாளர் பட்டத்தினை வென்றார்., மே 2015 இல் முக்கிய பட்டியலில் அறிமுகமாகிய பின் ஒரு முறை யுனிவர்சல் வாகையாளர் பட்டத்தினையும், இரண்டு முறை இன்டர் கண்டங்களுக்கு இடையிலான வாகையாளர் பட்டத்தினையும், யுனைடெட் ஸ்டேட்ஸ் வாகையாளர் பட்டத்தினையும் மூன்று முறை வென்றுள்ளார்.
ஸ்டீன் மே 7, 1984, கியூபெக்கிலுள்ள செயிண்ட்-ஜீன்-சுர்-ரிச்சலீயுவில் பிறந்தார், கியூபெக்கின் மேரிவில்லில் வளர்ந்தார். அவருக்கு எட்வர்ட் என்ற சகோதரர் உள்ளார். அவர் பிரெஞ்சு-கனடிய வம்சாவளியைச் சேர்ந்தவர், பிரெஞ்சு மொழி இவரின் தாய்மொழி ஆகும். தனது இளமைக் காலத்தில் ஐஸ் ஹாக்கி, கால்பந்து மற்றும் பேஸ்பால் ஆகியவற்றில் ஸ்டீன் பங்கேற்றார். ஒரு கால்பந்து விளையாட்டின் போது காயம் ஏற்பட்டதனால் அதன் பிறகு அதில் இவர் கவனம் செலுத்தவில்லை. ரெசில்மேனியா பதினொன்றாம் பருவத்தில் டீசல் மற்றும் ஷான் மைக்கேல்ஸுக்கும் இடையிலான போட்டி ஒன்றினைக் கண்ட பிறகு தான் ஒரு தொழிற்முறை மல்யுத்த வீரராக மாற வேண்டும் என நினைத்தார்
கெவின் ஓவன்சு 14 வயதாக இருந்தபோது, கியூபெக்கை தளமாகக் கொண்ட மல்யுத்த வீரரான செர்ஜ் ஜோடோயின் தலைமையில் பயிற்சியைத் தொடங்க அவரது பெற்றோர் அனுமதித்தனர். அடுத்த ஆண்டு, ஸ்டீன் ஜாக்ஸ் ரூஜோ என்பவரிடம்பயிற்சியைத் தொடங்கினார். பிறகு ,அவர் தனது பிரதான பயிற்சியாளர் என்று அழைத்த டெர்ரி டெய்லருடன் பயிற்சி பெற்றார். ஸ்டீபன் தனது முதல் போட்டியை மே 7, 2000 அன்று கியூபெக்கிலுள்ள எல் அசோம்ப்சனில் கல்ந்துகொண்டார்.
ஓவன்சு இதற்கு முன்னதாக உலக மற்போர் மகிழ்கலை நிறுவனத்தின் - வளரும் நிறுவனமான என் எக்சு டீ-யில் ஒரு தடவை என் எக்சு டீ வாகையராக, பிரதான நிறுவனத்திற்கு மே 2015 அறிமுகமாவதற்கு முன் இருந்தார். இவர் இண்டர்காண்டினண்டல் மற்றும் அமெரிக்க சாம்பியனாக இரு முறையும், உலக சாம்பியனாக ஒரு முறையும்
கெவின் யானிக் சிடீன் என்பவர் ஓர் கனேடிய மல்யுத்த வீரர். அவர் டபிள்யு டபிள்யு ஈ உலக மற்போர் மகிழ்கலை நிறுவனத்தில் சிமாக்டவுன் என்ற நிகழ்ச்சியில் கெவின் ஓவன்சு என்ற புனை பெயரில் பங்கேற்கிறார். மேலும் இவர் நடப்பு அமெரிக்க வாகையர், இது இவரது இரண்டாம் முறை.
மனிதன் மலம், சிறுநீர், மற்றும் கழிவுகளை அகற்றப் பயன்படும் நீர்க்குழாய் முதலிய தொகுதி கழிவறை, கழிப்பறை அல்லது கக்கூஸ் எனப்படும். தமிழில் கழிவறை நீர்க்குழாய் தொகுதி இருக்கும் அறையைக் குறிக்கவே பெரிதும் பயன்படுகின்றது. இந்தக் கட்டுரையில் நீர்க்குழாய் முதலிய தொகுதியையே கழிவறை சுட்டும்.
உடல் கழிவுகளான மலம், சிறுநீர் ஆகியவற்றை உடலிருந்து அகற்றுவது மனிதனின் அன்றாட தேவைகளில் ஒன்று. அனேக நாடுகளில் 1800 களுக்கு முன்னர் காட்டுப்புற அல்லது ஒதுக்குபுற இடங்களிலோ மனிதர் உடல் கழிவுகளை அகற்றினர். சில ஐரோப்பிய நாடுகளில் அறை தொட்டி பயன்படுத்தப்பட்டது.
கழிவுகளை அவதானமாக அகற்ற வேண்டிய தேவை 1850 பின்னர் தெளிவாக உணரப்பட்டது. கழிவுகள் நீர்நிலைகளை களங்கப்படுத்தினால், அவற்றின் மூலம் நோய்க்கிருமிகள் பரவுவது ஏதுவாகிற்று. கழிவுகளில் நோய்க்கிருமிகள் தங்கி மனிதருக்கு பரப்புவதை மருத்துவர்கள் எடுத்துகூறினர்.
கழிவு, நீர்நிலை, நோய்க்கிருமி, நோய் ஆகியவற்றின் தொடர்புகள் நிரூபிக்கப்பட்ட பின், கழிவுகளை குடிநீர் நிலைகளில் இருந்து பிரிப்பது தேவையாகிற்று.
சிவப்பு வால் மேக இறக்கைத் தட்டான் என்னும் தட்டான் இலிபெல்லுலிடே என்ற குடும்பத்தை சார்ந்த தட்டான்வகை ஆகும். மேகத்தை போன்று இறக்கைகளில் பழுப்பும் வெள்ளை நிறமும் இருப்பதால் இவை மேக இறக்கை என்னும் பெயர் பெற்றது. உயிரினப் பயன்பாட்டில் ஓடோனேட்டா என்னும் வரிசையில் இருக்கின்றது. இவற்றின் குடும்பங்களின் அறிவியற் பெயர் அனிசோப்டேரா என்பதாகும். முதிர்ந்த தட்டான் பெரிய, பன்முகப்படுத்தப்பட்ட கண்களையும், இரண்டு இணை மெலிதான இறக்கைகளும், நீடித்த உடலும் சிவந்த வாலும் கொண்டு வகைப்படுத்தப்படுகிறது.
இது வெப்பமண்டல மேற்கு ஆப்பிரிக்காவில் ஆசியா, ஆத்திரேலியா மற்றும் பசிபிக் தீவுகளில் காணப்படுகிறது. இதன் பொதுவான பெயர்கள் , என்பனவாகும். இது வெப்பமண்டலத்தின் ஈரப்பதமான பகுதிகளில் நீர் நிலைகளில் அதிகமாகக் காணப்படுகிறது. மேலும் சதுப்பு நிலங்கள் மற்றும் ஏரிகள் ஆகியவற்றை இவை விரும்புகின்றன. இவ்வகை தட்டான்கள் சூரிய எழுச்சி, சூரிய மறைவு, வானம் மேக மூட்டம் ஆகிய சூழலில் காணப்படும்.
பல இந்திய விண்வெளித் திட்டங்களில் அவர் ஒரு முன்னணி நபராக இருந்துள்ளார். அனுராதாவின் பங்கு, சூலை 15, 2011 அன்று சதீஸ் தவான் விண்வெளி மையத்தில் இருந்து ஜிசாட்-12 தகவல் தொடர்பு செயற்கைக்கோளை உருவாக்கி விண்வெளிக்கு அனுப்பியதே ஆகும், அவர் 20 பொறியாளர்களின் தொழில்நுட்பக் குழுவினை மேற்பார்வையிட்டார். ஜிசாட்-12 உடன் இணைந்து பணியாற்றிய பிறகு, அனுராதா டி. கே. 2012 செப்டம்பர் மாதத்தில் மிகப்பெரிய தகவல் தொடர்பு செயற்கைக்கோளான ஜிசாட்-10 தலைமையேற்று அனுப்பினார்.
இந்திய தொலைதூர உணர்திறன் நிறுவனம் மற்றும் இந்திய மண்டல ஊடுருவல் செயற்கைகோள் திட்டங்களுக்கான திட்ட மேலாளராக, மண்டல திட்ட இயக்குநராகவும், உதவி இயக்குநராகவும் பணியாற்றியுள்ளார். அவரது சிறப்பு செயற்கைக்கோள் புதுப்பிப்பு அமைப்புகள் ஆகும், இது விண்வெளியில் இருக்கும்போது ஒரு செயற்கைக்கோள் செயல்திறனைக் கண்காணிக்கும்.
அனுராதா டி. கே ஒரு இந்திய விண்வெளித்துறையின் அறிவியலாளர் ஆவார். இவர் இந்திய விண்வெளி ஆய்வு மையத்தின் சிறப்பு தகவல் தொடர்பு செயற்கைக்கோள்கள் என்ற பிரிவின் திட்ட இயக்குனர் ஆவார். இவர் ஜிசாட்-12 மற்றும் ஜிசாட்-10 செயற்கைக்கோள்களை செலுத்துவதில் பணிப்புரிந்தார். 1982இல் விண்வெளி நிறுவனத்தில் இணைந்த இஸ்ரோவின் மூத்த பெண் விஞ்ஞானியும் மற்றும் செயற்கைக்கோள் திட்ட இயக்குனராக பணியாற்றிய முதல் பெண்ணும் ஆவார்.
அனுராதா டி. கே. இஸ்ரோ செயற்கைக்கோள் மையத்தில் இந்திய புவியியல்சார் செயற்கைக்கோள் பிரிவு திட்ட இயக்குனராக பணியாற்றுகிறார். இவர் பூகோள-ஒத்திசைவான செயற்கைக்கோள்களின் பிரிவில் பணிபுரிகிறார். இவை தொலைத் தொடர்பு மற்றும் தரவு இணைப்புகள் ஆகியவற்றுக்கு முக்கியமானவை.
அனுராதா டி. கே மைசூர் மாநிலத்தில் உள்ள பெங்களூரில் இல் பிறந்தார். இவர் பெங்களூரில் உள்ள விஸ்வரேஸ்வரய்யா பொறியியல் கல்லூரியில் மின்னணு துறையில் இளங்கலை பட்டம் பெற்றார்.
விஞ்ஞானிகள் இந்த மெழுகு எந்த பாறைகளின் மீது மேற்பூச்சாகிறதோ அந்த பாறைகளின் பொருள்களிலிருந்தே உருவாகிறது என முன்பு எண்ணினர். பின்பு மெழுகின் அதிக பாகம் காற்றால் வரும் களிமண்ணால் ஆனது என கண்டறியப்பட்டது. பின்னர் இந்த களிமண் மூலக்கூறாக செயல்பட்டு மற்ற கூடுதல் பொருள்களை இழுக்கும். இப்பொருள்கள், சூரிய வெப்பத்தால் பாறைகள் அதிக வெப்பநிலையை அடையும் போது களிமண்ணுடன் வினை புரியும். இந்த முறையில் பனித்துளியால் ஈரமாவதும் மிக முக்கியமானதாகும்.
பாலைவன மெழுகு அல்லது பாறை மெழுகு என்பது வறண்ட சூழலில் காணப்படும் பாறைகளின் மேல் காணப்படும். ஆரஞ்சு – மஞ்சள் நிறத்திலிருந்து கருப்பு நிறம் வரையிலான மேற்பூச்சாகும். பாலைவன மெழுகு என்பது வழக்கமாக ஒரு மைக்ரோமீட்டர் அடர்த்தியும் நானோமீட்டர் அளவு பதியமும் செய்யப்பட்டிருக்கும். பாறைத் துரு மற்றும் பாலைவன பசுங்களிம்பு என்றும் சில சமயங்களில் அழைக்கப்படும்.
பாலைவன மெழுகு நிலையான பாறைகளின் மேற்பரப்பில் உருவாகும். இப்பாறைகளின் மேற்பரப்புகளில் வீழ்படிவாக்கலோ, உடைதலோ அல்லது காற்றால் தேய்மானமோ நடைபெறாது. இந்த மெழுகு களிமண் துகள்களாலும், இரும்பு மற்றும் மாங்கனீசு ஆக்சைடுகளாலும் ஆனது. சில கரிமச் சேர்மானங்களும் இருக்கும். மெழுகின் நிறம் பழுப்பு நிறத்திலிருந்து கருப்பு நிறம் வரை இருக்கும்.
கருப்பு பாலைவன மெழுகின் முக்கிய அம்சம் என்னவென்றால் வழக்கத்திற்கு மாறாக இதில் மாங்கனீசின் அடர்த்தி அதிகமாக உள்ளது. பூமியின் மேற்புறத்தில் மாங்கனீசு அரிதாகவே உள்ளது. இது 0.12% எடை அளவே உள்ளது. ஆனால் கருப்பு பாலைவன மெழுகில் மாங்கனீசின் அளவு 50 முதல் 60 தடவை அதிகமாக உள்ளது.
5க்கு மேல் இருந்தால் மாங்கனீசால் நுண்ணுயிரிகளை ஆக்சிசனேற்றம் செய்ய இயலாது. இச்சூழலில் மாங்கனீசு சத்து குறைவான ஆனால் இரும்புச்சத்து அதிகமுள்ள ஆரஞ்சு மெழுகு உருவாகும். ஈரமான மற்றும் வறண்ட காலநிலையே மாங்கனீசு மற்றும் இரும்பு நிறைந்த மெழுகு உருவாகக் காரணமாகிறது.
கரிம சத்துக்கள் குறைவாக உள்ள எளிய சுற்றுச்சூழலில் இருக்கும் நுண்ணுயிரிகளை மாங்கனீசு ஆக்சிசனேற்றம் செய்வதன் மூலம் பாலைவன மெழுகு உருவாகிறது. ஒரு நுண்ணிய சூழ்நிலையின் கார-அமிலத்தன்மை
கல்வி திட்டமிடுவோர், நிர்வாகம் செய்வோர்களுக்குத் தேவையான பள்ளிச்சேர்க்கை, பள்ளியை விட்டு நின்றுவிடல், வயது வந்தோர் கல்வி, பெண் கல்வி, தாழ்த்தப்பட்டோர், சிறுபான்மையோர், ஊனமுற்றோர், இடையீடுகள், கல்வி நிலையங்களை மதிப்பிடுவதற்கரிய உத்திகள், போன்றவைகளுக்குத் தேவையான திட்டங்களை வழங்குதல்.
பயிற்சி நிறுவனத்திற்கு மற்ற பிரிவுகளில் பணிபுரிவோர் மற்றும் கருத்தாளர்களின் ஒத்துழைப்புடன் எளிய, பயன்மிகு மலிவு விலை துணைக்கருவிகளைப் பல்வேறு பாடங்களுக்கும், தொடக்கக் கல்வி ஆசிரியர் கல்விக்கும், விளக்கப்படங்கள், மாதிரிகள், வரைபடங்கள், பதிவுநாடா, பாடல்கள், நழுவங்கள் போன்றவற்றைத் தயார் செய்தல்.
வேலை அனுபவக் கல்விக்கு ஏற்ப உள்ளுர் துறைகளைத் தேர்ந்தெடுத்தல், கலைத்திட்ட அலகுகளை வளர்த்தல், கற்றல் கற்பித்தல் பொருட்கள், மலிவு விலை துணைக்கருவிகள், மதிப்பீட்டுக் கருவிகள் போன்றவைகளைத் தயார் செய்தல்.
மாவட்டம் முழுமையிலுள்ள தொடக்கக் கல்வி,உயர்நிலைக் கல்வி, மேல்நிலைக்கல்வி ஆகிய நிலைகளில் பணியாற்றும் ஆசிரியர்கள், தலைமை ஆசிரியர்கள், கருத்தாளர்கள், இவர்களுக்கு திட்டமிட்டு பணியிடைப் பயிற்சி அளித்தல்.
கோயம்புத்தூர் மாவட்ட ஆசிரியர் கல்வி மற்றும் பயிற்சி நிறுவனம் தமிழ்நாட்டின் கோயம்புத்தூர் மாவட்ட தலைநகரில் அமைந்துள்ள அரசு ஆசிரியர் பயிற்சி நிறுவனமாகும். இந்நிறுவனம் 2015-16 ஆம் கல்வி ஆண்டில் துவங்கப்பட்டது.
மாவட்ட ஆசிரியர் கல்வி மற்றும் பயிற்சி நிறுவனம், கோயம்புத்தூர் ஒண்டிப்புதுர் அரசு ஆண்கள் மேல்நிலைப் பள்ளி வளாகத்தில் அமைந்துள்ள புதிய கட்டிடத்தில் அமைந்துள்ளது.
மர எலி அல்லதுவணிக எலி அடைப்பெலி என்பது வட மெரிக்கா, நடுவண் அமெரிகாவைத் தாயகமாகக் கொண்ட நியோட்டோமா கொறிணிப் பேரினத்தின் இனங்களில் ஒருவகையாகும். இந்தவகை அழகான எலிகள் அடர் காடுகளில் வசிக்கும். உடல் சாம்பல் கலந்த வெள்ளை நிறத்திலும், அடி வயிறு பால் போலத் தெளிவான வெண்மை நிறத்திலும் காணப்படும். உடலை விடச் சுமார் இரண்டு மடங்கு நீளமான வாலைக் கொண்டு இதனை அடையாளப்படுத்தலாம். ஏற்காடு மலைப் பாதையில் ஊர்திகளில் அடிப்பட்டு இறக்கும் எண்ணற்ற அணில்கள் போலவே, இந்த வெள்ளை மர எலிகளும் காட்டுச் சாலைகளில் அடிபட்டு இறக்கின்றன.
2013 ஆம் ஆண்டில், நாமக்கல் டிரான்ஸ்போர்ட் கேரியர்ஸ் பிரவேட் லிமிடெட் நிறுவனம், சென்னை மெட்ரோ ரயில் நிலையத்திலிருந்து சாவோ பாலோவில் உள்ள அல்ஸ்டோம் அலகுக்கும், பிரேசிலில் இருந்து சென்னைக் துறைமுகத்திற்கு ஹைதராலிக் அச்சுகளை கோயம்பேடு பணிமனைக்கு கொண்டுவரவும். கப்பல் அனுப்பியது. 2013 ஆம் ஆண்டு மே மாதம் 31 ஆம் தேதி சென்னை போர்ட் டிரஸ்டில் முதல் ரயில் வந்து, கோயம்பேடு டிப்போவில் ஜூன் 7, 2013 அன்று சரக்குகளை இறக்கப்பட்டன.
2006 ஆம் ஆண்டு ஏப்ரல் மாதத்தில் ஸ்ரீவாரி எஞ்சினியர்ஸ் நிறுவப்பட்டது. இது ரோட்டரி ரீஜெனரேஷன் ஏர் ப்ரீஹேட்டர், டூபுலார் ஏர் ப்ரீஹெட்டர், எலக்ட்ரோஸ்ட்டிக் ப்ரொபிபிடரேட்டர்ஸ் மற்றும் வெப்ப பரிமாற்ற உபகரணங்களைப் போன்ற கொதிகலன்களை வடிவமைத்தல், உற்பத்தி, பொறியியல் மற்றும் நிறுவுதல் சேவைகள் ஆகியவற்றில் நிறுவனம் நிபுணத்துவம் பெற்றது.
என். டி. சி லாஜிஸ்டிக்ஸ் இந்தியா லிமிடெட், முன்னர் நாமக்கல் டிரான்ஸ்போர்ட் கேரியர்ஸ் பிரைவேட் லிமிடெட் என்பது இந்தியாவில் தலைமையிடத்தைக் கொண்ட ஒரு லாஜிஸ்டிக்ஸ் நிறுவனம் ஆகும். இந் நிறுவனம் மூன்று நாடுகளில் 32 அலுவலகங்களுடன் செயல்படுகிறது. என்டிசி லாஜிஸ்டிக்ஸ் இந்தியா லிமிடெட் 2013 சூன் மாதத்தில் 450 கோடி ரூபாய்களை கையாண்டுள்ளது.
நாமக்கல் டிரான்ஸ்போர்ட் கேரியர் நிறுவனம் 1997 ஆம் ஆண்ட் கே. சந்திரமோகன், ராசாசுந்தரம், என். தீயராயன், எஸ். முத்துசாமி ஆகியோரால் நிறுவப்பட்டது. இது நாமக்கல் டிரான்ஸ்போர்ட் கேரியர்ஸ் பிரவேட் லிமிடெட் நிறுவனமாக 2001 இல் மாற்றப்பட்டது. துவக்கத்தில் நிறுவனமானது சரக்குப் போக்குவரத்தில் மட்டும் கவனம் செலுத்தியது.
மேப்கிங் சிறுவர் படை என்பது 1899-1900 ஆம் ஆண்டுகளில் தென் ஆப்பிரிக்காவில் நடைபெற்ற இரண்டாம் போயர் போரின் போது மேப்கிங் நகரம் முற்றுகையிடப்படுவதற்கு 217 நாள்களுக்கு முன் லார்ட் எட்வர்ட் செசில் என்பவரால் அமைக்கப்பட்ட சிறுவர் படை ஆகும். பிரிட்டிஷ் முதன்மை அமைச்சரின் மகனான செசில் ஊழியர்களுக்கான அதிகாரியாகவும் கோட்டை காவற்படையின் துணை கமாண்டராகவும் இருந்தார். அவர்களின் படை தன் ஆர்வமுடைய போரில் பங்கு கொள்ள போதிய வயது இல்லாத வெள்ளை இன சிறுவர்களை கொண்டதாக இருந்தது. அவர்கள் போர் படை வீரர்களுக்கு உதவியாகவும் தகவல்களை கொண்டு செல்பவர்களாகவும், மருத்துவமனையில் உதவி புரிபவர்களாகவும் இருந்தனர். இதனால் போர் வீரர்களின் ராணுவ வேலை எளிதானது.
செய்திகளை நகரத்திற்குள்ளும் கோட்டைக்கு வெளியே கொண்டு செல்வதும் அவர்களின் பணிகளுள் ஒன்றாக இருந்தது. சில சமயம் திறந்த வெளியில் பல மைல் தொலைவு செல்ல வேண்டி இருந்தது. துவக்கத்தில் அவர்கள் கழுதைகளை பயன்படுத்தினர். ஆனால் கோட்டை முற்றுகைக்கு பின் உணவு பற்றாக்குறையானது. எனவே கழுதைகள் உணவானது. அதன் பிறகு அவர்கள் மிதிவண்டிகளை பயன்படுத்தினர்.
சிறுவர் படையினர் காக்கி நிறச் சீருடையும் அகன்ற தொப்பியும் அணிந்திருந்தனர். ஸ்காட்லாந்து மேட்டு நிலத்தவரின் தொப்பி வகையை போன்று அது ஒரு புறம் மேல் தூக்கியவாறு அமைந்திருந்தது. நகர மக்கள் சிறுவர்களின் சீருடை அழகை பற்றி அடிக்கடி பேசிக்கொண்டனர். 13 வயது சார்ஜன்ட் மேஜர் வார்னர் குட் இயர் என்பவன் படை தலைவனாக இருந்தான்.
நகரத்தில் 'மேப்கிங் புளு' என்ற ஸ்டாம்ப் அஞ்சல் தொடர்பில் பயன்படுத்தப்பட்டது. அவற்றுள் ஒன்று படைத் தலைவன் 'வார்னர் குட் இயர்' மிதிவண்டியில் அமர்ந்திருக்கும் படத்தை கொண்டு இருந்தது.
கண்காணிப்பது அவர்களின் மற்றொறு முக்கிய பணியாயிருந்தது. முக்கியமாக போயர் படை நகரத்தின் எப்பகுதிகளில் எல்லாம் தாக்கத் தயாராக இருக்கிறது என்பதை எச்சரித்தனர்.
லாரன்சு பள்ளி ஓர் உண்டு உறைவிடப் பள்ளியாகும். லவ்டேல் நகரில் ஒரு காவல் நிலையம் உள்ளது. இது லவ்டேல் மற்றும் அதைச் சுற்றியுள்ள கிராமங்களை கண்காணிக்கிறது. இதைத்தவிர ஒரு சிறிய அஞ்சல் நிலையம் மற்றும் பாரத மாநிலவங்கிக் கிளை ஆகிய அலுவலகங்கள் இங்கு உள்ளன. இவையிரண்டு அலுவலகங்களும் லாரன்சு பள்ளிக்காக இயங்குபவையாகும்.
லவ்டேல் என்பது இந்தியாவின் தமிழ்நாட்டிலுள்ள நீலகிரி மலையில் அமைந்திருக்கும் ஒரு சிறிய நகரமாகும். நீலகிரியில் கடல் மட்டத்திலிருந்து மிக உயரமாக அமைந்துள்ள நகரங்களில் லவ்டேல் நகரமும் ஒன்றாகும். தற்போது நீலகிரியிலுள்ள முக்கியமான சுற்றுலாத் தளங்களில் இந்நகரமும் இடம் பிடிக்கிறது.
ஹெக்டே உத்தர கன்னட மாவட்டத்தில் காவ்யகா பிராமண குடும்பத்தில் சித்தபுரா என்னும் ஊரில் பிறந்தார். இவருடைய தந்தை மகாபலேஷ்வர். இவருடைய தாயார் சரஸ்வதி அம்மா ஹெக்டே. இவர்கள் சிருங்கேரி பக்கத்தில் உள்ள சிரிமனே கிராமத்தில் வசித்து வந்தார்கள். இவர் தன்னுடைய ஒரு பகுதி கல்வியை வாரணாசியில் உள்ள காசி வித்யாபீடத்தில் முடித்தார். இவர் அலகாபாத் பல்கலைக்கழகத்தில் தன்னுடைய சட்டப்படிப்பு பட்டத்தைப் பெற்றார். இவர் வழக்கறிஞர் தொழில் செய்து வந்தாலும் இவர் 1942ம் ஆண்டு நடைபெற்ற வெள்ளையனே வெளியேறு இயக்கத்தில் கலந்து கொண்டு ஒரு தீவிர காங்கிரசு கட்சி உறுப்பினராக இருந்தார்.
கொங்கு வேளிர்,விஜயமங்கலத்தைத் தலைநகராகக் கொண்டு இப்பகுதியை ஆண்டு வந்துள்ளனர். இவர்கள் பெருங்கதை என்ற பெருங்காப்பிய நூலை இயற்றியுள்ளனர். இவர்கள் சமண சமயத்தைச் சேர்ந்தவராவர். கொங்குவேளிர் ஒரு தமிழ் சங்கத்தையும் நிறுவியுள்ளனர். விஜயமங்கலம் கோவில் ஒரு காலத்தில் தமிழ்ச்சங்கமாகவும் திகழ்ந்துள்ளது. இதனுடன் தொடர்புடைய இடம் சங்குவடம் என்றும் சங்கு இடம் என்றும் அழைக்கப்பட்டுள்ளது. இந்தச் தமிழ் சங்கம் தொடுத்த வினாவிற்கு தகுந்த விடையளித்த கிருத்தி எனும் கொங்குவேளிர் அரசரின் பணிப்பெண்ணை கொங்குமண்டல சதகங்கள் என்னும் நூல், போற்றுகிறது. இது காரணமாக விஜயமங்கலத்தை மங்கை மாநகரம் என்றும் தமிழ் மங்கை என்றும் போற்றியுள்ளனர். விஜயமங்கலம் பஸ்திபுரம் பகுதியில் அமைந்துள்ள இந்தச் சமணர் கோவில், இப்பகுதியிலேயே உயர்ந்த மூன்றடுக்கு இராஜகோபுரத்தைக் கொண்டிருந்ததால், உள்ளூர் மக்கள் இக்கோவிலை நெட்டை கோபுரம் என்று அழைக்கிறார்கள். சங்குவடம் என்ற இடத்தில் அமைந்துள்ள இசசமணப் பள்ளி வீரசங்காதப் பெரும் பள்ளி என்று பெயர் பெற்றுள்ளது.
இக்கோவில் மேலைக்கங்கர்களின் கலைப்பாணியைக் கொண்டு அமைக்கப்பட்டுள்ளது. கருவறை மற்றும் அர்த்தமண்டபம் என்ற அமைப்பில் அமைக்கப்பட்டுள்ளது. கருவறை விமானம் சுண்ணாம்பு மற்றும் சுதையால் ஆனது. கோவிலைச் சுற்றி சுற்று மதில் அமைக்கப்பட்டுள்ளது. இக்கோவில் இராஜ கோபுரம் மூன்று நிலைகள் கொண்டது. கோவிலின் முன்பு ஒரே கல்லால் ஆன மானஸ்தம்பம் நிறுவப்பட்டுள்ளது. சமண சமயத்தின் எட்டாவது தீர்த்தங்கரர் ஆன சந்திரபிரபா இவ்வாலயத்தின் மூலவர் ஆவார். மூலவர் சிலை திருடப்பட்டதால் இவருக்கான பீடம் மட்டும்காணப்படுகிறது. இங்குள்ள அர்த்தமண்டபத்தில், நிறுவப்பட்டுள்ள சமண சமயத்தின் முதலாம் தீர்த்தங்கரரான ஆதிநாதரின் சிலை சிதைந்து காணப்படுகிறது. இந்த சிலைகளுக்கான கால அளவீட்டை அறிய இயலவில்லை. இக்கோவில் முன்மண்டபத்தில், மேலே குறிப்பிட்ட தமிழ் சங்கத்தில் இடம்பெற்றிருந்த ஐந்து தமிழ் புலவர்களின் சிலைகளும், தமிழ் சங்கம் எழுப்பிய வினாவிற்கு விடையளித்துப் புகழ்பெற்ற கிருத்தியை எனும் பணிப்பெண்ணின் சிலையும் இடம்பெற்றுள்ளன.
விஜயமங்கலம் ஈரோடு மாவட்டம், பெருந்துறை வட்டம், விஜயமங்கலம் பஞ்சாயத்திற்குட்பட்ட விஜயமங்கலம் கிராமத்தில் அமைந்துள்ளது. இவ்வூர் ஈரோடு மற்றும் நாமக்கல் மாவட்டங்கள் எல்லையில் அமைந்ள்ளது. இவ்வூர் பெருந்துறையிலிருந்து 8 கி.மீ. தொலைவிலும், சென்னிமலையிலிருந்து 18.0 கி.மீ. தொலைவிலும், கொடுமணலில் இருந்து 18.8 கி.மீ. தொலைவிலும், திருப்பூரிலிருந்து 24.3 கி.மீ. தொலைவிலும், அறச்சலூரிலிருந்து 31.4 கி.மீ. தொலைவிலும், ஈரோடு மாவட்டத் தலைமையகத்திலிருந்து மேற்கு நோக்கி 32 கிமீ தொலைவிலும் அமைந்துள்ளது.
விஜயமங்கலம் சமணகோவில், தமிழ்நாட்டின் ஈரோடு மாவட்டம், பெருந்துறை வட்டம் விஜயமங்கலம் கிராமத்தில் அமைந்துள்ள சமணக் கோவிலாகும். கொங்கு மண்டலத்திலேயே தொன்மைமிக்க கோவிலாக இக்கோவில் கருதப்படுகிறது. ஈரோடு மாவட்டத்தின் எல்லையில் அமைந்திருக்கும் விஜயமங்கலம் விஜயபுரி, செந்தமிழ் மங்கை ஆகிய பெயர்களில் அழைக்கப்பட்டுள்ளது.
இரண்டாயிரம் ஆண்டுகளுக்கு முன்பே மக்கள் வாழ்ந்த பகுதி இது. கொங்கு நாடு 24 நாடுகளாகப் பிரிக்கப்பட்டு இருந்தன. இவ்வூர் குரும்பநாடு என்ற நாட்டில் இடம்பெற்றிருந்தது. கல்வெட்டுகளில் இந்நாடு குறுப்பு நாடு என்று என்று பதிவு செய்யப்பட்டுள்ளது. இப்பகுதி சமணர்களின் தொன்மைமிக்க வாழ்விடமாகக் கருதப்படுகிறது.
இங்குள்ள் உள்மண்டபத்தில் ரிஷபநாதர் என்னும் ரிஷபதேவரின் வாழ்க்கை வரலாற்று நிகழ்வுகள் புடைப்புச் சிற்பங்களாகச் செதுக்கப்பட்டுள்ளன. இவை மட்டுமின்றி இக்கோவிலில் இடம்பெற்றுள்ள அரிய சிற்பங்கள் தொன்மையானவை மற்றும் தனித்துவம் மிக்கவை.
சமண மதம் என்பது வடநாட்டில் இருந்து தமிழகத்துக்கு வந்தது. அதுவும் சந்திரகுப்த மௌரியர், அவரது குரு பத்திரபாகுவுடன் தென் இந்தியாவில் 3 ஆயிரம் சீடர்களுடன் வந்து சமண மதத்தை போதித்தார்.
இந்த கோவில் கி.பி.3-ம் நூற்றாண்டில் கட்டப்பட்ட சமணகோவிலாகும். பின்னாளில் சாமுண்டராயன் என்பவரும், சோழ மன்னர்களும் கோவில் பணிகள் செய்து உள்ளனர்.
செல்லின் மத்தியில் நீர் நிரம்பிய புன்வெற்றிடம் எனப்படும் உறுப்பு டோனோபிளாஸ்ட் என்ற உரையால் சூழப்பட்டுள்ளது . இதன் பணிகளாவன செல்லின் அழுத்தத்தை சீராக்குகிறது, பிற சிறிய மூலக்கூறுகளின் இடப்பெயர்ச்சியை கட்டுப்படுத்துகிறது, தேவையான பொருள்களை சேமிக்கிறது. தேவையற்ற புரதம் மற்றும் செல் நுண்ணுறுப்புகளை செரிகிறது .
கலச்சுவரானது மாவியம், கெமிசெல்லுலோஸ் ஆகியவற்றால் ஆனது. பெரும்பாலும் உயிரணு மென்சவ்வுக்கு வெளியே உள்ள ப்ரோட்டோபிளாஸ்ட்டானது லிக்னன் மற்றும் பெக்டின் ஆகியவற்றைச் சுரக்கிறது, இந்த அமைப்பு பிற நுண்ணுயிரிகளிடமிருந்து வேறு பட்டு காணப்படுகிறது, பூஞ்சைகளின் செல் சுவர் கைட்டினால் ஆனது, பேக்டிரியாவின் செல் சுவர் பெப்டிடோகிளைக்கனால் ஆனது. கலச்சுவர் பல அத்தியாயமான செயல்களை செய்கிறது . செல்லிற்கு உருவத்தை கொடுக்கிறது, திசு, உறுப்புக்களை வடிவமைக்கிறது, செல்லிற்கு இடையே நடக்கும் மூலப்பொருள்கள் கடத்துதல் மற்றும் தவற நுண்ணுயிரிகளின் தொடர்புக்குக் காரணமாக உள்ளது . இரு செல்கள் தொடர்பிற்கு ஏதுவாக சிறப்பு அமைப்பாக பிளாஸ்மா டேஸ்மெட்டா அமைந்துள்ளது முதன்மை செல் சுவரில் உள்ள சிறு துளைகள் மூலம் செல் சவ்வு மற்றும் எண்டோ பிளாசா வலை பின்னல் போன்றவை ஒரு செல்லிருந்து மற்றொரு செல்லிற்கு தொடர்பு கொள்கிறது.
பிளாஸ்டிட் என்னும் உறுப்பு பசுங்கணிகமானது, பச்சையத்தைக் கொண்டுள்ளது, இதில் பச்சை நிற துகள்கள் கொண்டகுளோரோபிள்கள் உள்ளன . குளோரோபிள்கள் சூரிய ஒளியை எடுத்து கொண்டு தாவரத்திற்கு தேவையான உணவை தானே ஒளிச்சேர்க்கை மூலம் தயாரித்து கொள்கிறது. மற்ற வகையான பிளாஸ்டிடுகள் அமைலோபிளாஸ்ட் மாவுச் சத்தைச் சேமிக்கிறது , எளியோபிளாஸ்ட கொழுப்பு பொருள்களை சேமிக்கிறது, குளோரோபிள்கள் நிறமிகளை உற்பத்தி செய்து சேமிக்கிறது. இழைமணியின் மரபணுத்தொகையில் 37 உள்ளது போல், பிளாஸ்டிட்களின் மரபணுதொகையில் 100-120 மரபணுக்கள் உள்ளன .
பிரக்கமோ பிளாஸ்ட்டை முன் வடிவாக வைத்து செல் பிரிவின் போது செல் தடுப்பு சுவர் உருவாவது தாவர மற்றும் சில பாசிகளின் சிறப்புப் பண்பு ஆகும். விலங்கு செல்களில் உள்ளது போல் இருவாழ்வி தாவரம், பெரணி சைக்காய்டுகள் மற்றும் சிங்கோத் தாவரங்கள் நீந்தும் உயிரணுக்களைப் பெற்றுள்ளன .
தாவர செல்கள் மெய்க்கருவுயிரி செல் வகையைச் சார்ந்தது. இவை மற்ற மெய்க்கருவுயிரி செல்களைக்காட்டிலும் பல சிறப்புப் பண்புகளுடன் வேறுபட்டு காணப்படுகிறது. அவற்றின் சிறப்புப் பண்புகள் பின்வருமாறு:
இராணுவ, நிர்வாகப் பணிகளால்; ஓரே ஆண்டில் போர்த்துகல் நாட்டை தட்டி எழுப்பி பாதுகாத்தது; மத்திய கிழக்கு மற்றும் கிழக்கு ஓசியானியாவின் மசாலா நறுமணப் பொருள் பாதைகளைப் பாதுகாத்தது; போன்றவை அவரின் இதரச் சாதனைகளாகக் கருதப் படுகின்றன. இவரே கோவாவில் போச்சுகீசிய ஆட்சியை நிறுவியவர் ஆவார்.
போர்த்துகல் நாட்டின் மறுமலர்ச்சிக்காகப் பாரசீக வளைகுடாவைத் தாக்கச் சென்ற முதல் ஐரோப்பியர் அபோன்சோ ஆவார். அதுவே அவரின் அவருடைய சாதனைகளில் முதன்மையாகக் கருதப் படுகிறது. அவரின் முதல் பயணத்தில் செங்கடலில் ஐரோப்பியக் கப்பற்படையை வழிநடத்தினார்.
போர்த்துகீசிய ஆசிய சாம்ராஜியத்தை நிறுவுவதன் மூலம் இசுலாமை எதிர்த்துப் போராடுவது; கிறித்துவத்தைப் பரப்புவது; மசாலா நறுமணப் பொருள் வர்த்தகத்தைப் பாதுகாப்பது; ஆகிய நோக்கங்களுகு முன்னோடியான ஒரு போர்த்துகீசியப் பெரும் திட்டத்தை முன்வைத்தவர்.
1510-ஆம் ஆண்டில் கோவாவைக் கைப்பற்றியது; மற்றும் 1511-ஆம் ஆண்டில் மலாக்காவைக் கைப்பற்றியது உட்பட பல போர்களில் போர்த்துகீசியப் படைகளை வழிநடத்திச் சென்றுள்ளார். மலாக்காவில் போர்த்துகேய ஆளுமைக்கு வித்திட்டவர் எனும் பெருமையையும் பெறுகிறார்.